Kameme FmKameme Fm News
President Uhuru kuurio ndakeherie CS Fred Matiang’i ministry-ini ya githomo
Anyiti itemi ruhonge-ini rwa githomo nimoritie president Uhuru Kenyatta ndakeherie minista wa githomo Dr Fred Matiang’i, kuuma ministry iyo akiumba kanju njeru ya aminista. Murugamiriri munene wa Metropolitan National Sacco, iria ni Sacco ya arutani, Francis Ng’ang’a niaugite Matiang’i niarehete mogaruruku mega ministry-ini ya githomo kurumirira maumirira ma igeranio cia KCPE na KCSE.
Ihinda-ini o riu Ng’ang’a niatugiritie mubango wa thirikari wa kuhe arutwo a Secondary utungata wa NHIF na githomo gitari marihi gia Secondary mwaka ukite.
Kungi nakuo, kiama kia arutani guku bururi-ini KNUT kirenda maumirira ma kigeranio kia KCSE kiria kirarekereirio muthenya wa ira makanjwo, gikiuga gutiari na wuigiririki hindi ya kumaka kigeranio kiu. Ndumiriri iyo irekererio ni mwandiki wa KNUT Wilson Sosssion akiuga mihang’o ya kurora igeranio cia mwaka uyu ndirakinyaniirie ikiro.
fao_Latn swh_Latn kik_Latn kik_Latn kik_Latn